Tromsø må høvle ned ulovlige fartshumper
Har du noen gang kjørt over en fartshump og blitt overrasket over hvordan bilen deiser i bakken på vei ned? Blant bilførere i Tromsø er det ikke en uvanlig opplevelse. Ifølge kommunen er årsaken at flere av byens fartshumper er ulovlig høye og bratte. - Vi vet at det noen fartshumper som er for høye, og da er de bygd feil. Vi skal nå ta opp til diskusjon om hvilke fartshumper som er de verste, og så få dem skåret ned, sier Per Hareide, kontorleder på Byutvkling, til lokalavisen itromso.no. Han legger til at en fartshump er bygget korrekt hvis man ikke har «nevneverdig ubehag» når man kjører over den.Det er Statens Vegvesen som regulerer høyden på fartshumper. Regelverket gjør det klart at humper skal være maksimalt ti centimeter høye uansett om det er en «sirkelhump» (bueformet hump) eller «trapeshump» (flat topp og skrå, plane flater som opp- og nedramping). Les Statens Vegvesens regler her. Lokalavisen har målt flere av byens påklagede humper, som varierer i høyde fra 15 til 23 centimeter - altså godt over Vegvesenets høydegrense. Det gjør at kommunen kan pålegges å rive hele fartshumpen. - Hvis en fartshump er for høy, da må byutvikling ta affære. De bestemmer om fartshumpen skal rives og bygges på nytt, sier sier Dag Ivar Andreassen, enhetsleder i avdelingen Bydrift, til itromso.no.Flere av fartshumpene i byen er bygget av entreprenører. Kommunen har ennå ikke tatt stilling til hvem som tar regningen for nedhøvlig eller riving av ulovlige bratte og høye humper. - Vi skal se på de humpene som er påpekt, og må undersøke om de er utført i tråd med bestillingen eller ikke, sier Håkon Waage Gjertsen, fagleder i Park og vei, til VG. - Jeg lurer også litt på hvem det er som klager, om det er de 99 prosentene som kjører etter fartsgrensen eller den ene prosenten som kjører altfor fort, sier han.
Fartshumper skal ikke overgå ti centimeter. I Tromsø er de over dobbelt så høye.